**Referat fra styremøte nr. 7/2021.
Torsdag 19. august 2021 kl 19.00 – 21.00 på Radisson Blu, Bodø**

Innkalte:

Leder Steinar Høgaas, sekretær Tove Bergkvist, leder jaktutvalget Christer Øveraas, leder skyteutvalget Stig Zachariassen, leder kvinneutvalget Monica Tveitdal Mathisen, leder ungdomsutvalget Ivan Kleven, leder hundeutvalget Norvald Ruderaas, leder fiskeutvalget Cathrine Markussen og 1. vara Elise Larsen.
Administrasjonen: Rolf Arne Tønseth.

Til stede:

Leder Steinar Høgaas, sekretær Tove Bergkvist, leder jaktutvalget Christer Øveraas, leder skyteutvalget Stig Zachariassen, , leder ungdomsutvalget Ivan Kleven og 1. vara Elise Larsen.
Administrasjonen: Rolf Arne Tønseth.

Forfall:

Leder hundeutvalget Norvald Ruderaas, leder kvinneutvalget Monica Tveitdal Mathisen, leder fiskeutvalget Cathrine Markussen, Ylva Edvardsen.

Referent: Tove Bergkvist

***Saksliste:***

**Sak 37/2021: Godkjenning av**

**- innkalling og saksliste**

**- referat fra styremøte nr 06/2021, 17. juni 2021**

**- saker til eventuelt**

**Sak 38/2021: Status økonomi**

**Sak 39/2021: Status arbeid i utvalgene**

**Sak 40/2021: Jakttidsrevisjon**

**Sak 41/2021: Orienteringssaker**

* Kontaktmøte Statskog
* Utebursdag 23. oktober
* Ny fylkessekretær
* Ny friluftsveileder
* Møter etablering av ettersøksringer
* Seminar og politikerdebatt

**Sak 42/2021: Eventuelt**

***Referat:***

**Sak 37/2021: Godkjenning av**

**- innkalling og saksliste -** *godkjent*

**- referat fra styremøte nr 06/2021, 17. juni 2021-** *godkjent*

**- saker til eventuelt** a) Stig: Info om status Øksnes JFF

 b) Rolf Arne: Info om NJFF-filmen
 c) Ivan: nestleder fra Laukvik ønsker å delta på BUK
 d) Rekruttering

**Sak 38/2021: Status økonomi**

Gjennomgang av status per 31.07.2021 ved Rolf Arne.

Kommentarer og spørsmål under gjennomgangen:

* Lotteritilsynets midler for tapte inntekter grunnet covid-19 er lett å søke på
* Gjennomgang av kontoene som NJFF Nordland disponerer
* Økonomien og likviditeten er god
* Kan det settes av midler som stimulerer til rekruttering av leirdueskyting – det skal tas opp i forbindelse med budsjett 2022

***Vedtak***

*Gjennomgangen tas til orientering*

**Sak 39/2021: Status arbeid i utvalgene**

Orientering fra utvalgsledere.

Ungdomsutvalget ved Ivan Kleven: seljaktkurs skal snart arrangeres. Revejaktkurset ble avlyst – ingen påmeldte deltakere. 4 påmeldte til introjakt rådyr, men mangler terreng. Vanja vil trekke seg fra utvalget pga skole og arbeid.

Jaktutvalget Christer Øveraas: ikke mye aktivitet i løpet av sommeren, men predatorkonkurransen er i gang. Forespørsel om sponsing av premier til konkurransen er sendt på mail til de samme som har sponset tidligere. Planlegger møte i nær framtid.

Kvinneutvalget ved Elise Larsen: Har invitert til «kvinnemøte» på teams, men bare 1 deltok i tillegg til utvalgets medlemmer. Sommer og ferie… Løselige planer som ikke er spikret ennå.

Hvordan rekruttere kvinner. Kvinnesatsing. Satsing på rekruttering av familier, mor i familien er viktigst å få med. Sosialt, bålplasser,

Leder for skytterutvalget Stig Zachariassen: har en plan om å samle leirdueutvalgsledere for å diskutere rekruttering. Ungdommer kommer ikke. «Treningssamling» for leirdueutvalgsledere hvor også rekruttering løftes opp. Hvor skal det være? Ønsker å sette opp terminliste sammen, slik at en slipper krangel om datoer etterpå.

Spørsmål fra Stig: Kan treningssamlingen legges i samarbeid med årsmøte? Da kan de være delegater for sin klubb også (og få dekket sine utgifter!).

***Vedtak****:*

*NJFF Nordland planlegger årsmøte 2022 sammen med lederne i leirdueutvalget, for å få til en samling*

**Sak 40/2021: Jakttidsrevisjon**

Høringsforslaget ble sendt lokalforeninger og jaktutvalget 10. juni med frist for innspill/tilbakemelding 12. august. Kun Sortland JFF har kommet med innspill.

Styremedlemmene, og spesielt jaktutvalget, er bedt om å gjøre seg opp en mening om forslagene i høringen.

***Vedtak****:*

*Innspill til høring forfattet av Rolf Arne sendes ut til styrets medlemmer for uttalelse*.

**Sak 41/2021: Orienteringssaker**

* Kontaktmøte Statskog – kvotemøte 25. august. Rypekvoter settes av på grunnlag av rypetellinger hvor resultatet av tellingene settes inn i modellen fra NINA. Statskog håndhever en absolutt grense for stenging/ikke stenging av områder. Dette mener NJFF Nordland er uhensiktsmessig og rigid måte å forvalte på. Deltakere i møte er: Magnus Fjeldså, Steinar, Rolf Arne, Jan Erik Ravnsvik fra jaktuvalget, Ørjan Alm, Ena Hermansen og Bjørn Grane. Magnus, Ena og Bjørn er koordinatorer i hver region.
* Utebursdag 23. oktober – feiring i Salten. Skal planlegges.
* Ny fylkessekretær – Ylva Edvardsen Kvam.
* Ny friluftsveileder – Jens Egil Pedersen, Utskarpen. Kontorsted veksling mellom Bodø/Mo (hos Statsskog)
* Møter om etablering av ettersøksringer – 4 møter for å sondere interessen for ettersøksringer. Interessen er der, men det er behov for mere erfaring med reelle ettersøk. Planlegger oppstart i løpet av 2022.
* Seminar og politikerdebatt – Steinar presentere politiker og gjester, samt fylkesstyrets deltakere.

**Sak 42/2021: Eventuelt**

1. Stig: Info om status Øksnes JFF. Skyting på skytebanen er nå i gang.
2. Rolf Arne: Info om jubileumsfilmen. - *Filmen vises i Bodø og i Mosjøen*
3. Ivan: nestleder fra Laukvik ønsker å delta på BUK. Kan NJFF Nordland dekke utgiftene til nestleder også?? – *To deltakere fra utvalget er tilstrekkelig.*
4. Rekruttering ble løftet fram av flere utvalgsledere. *Rekrutteringsutfordringene øker, foreldre til dagens barn kan ikke fiske engang, kan ikke fyre bål heller. Dette skal løftes som egen sak og drøftes grundigere..*

2021.08.26

Tove Bergkvist

(referent)